ગુજરાતમાં આ વર્ષે આંતરરાષ્ટ્રીય યોગ દિવસ નિમિત્તે ૩૩ જિલ્લાઓ, ૮ મહાનગરો, જિલ્લા, તાલુકા, નગરપાલિકાઓનાં પ૦ હજારથી વધુ સ્થળોએ ૧.પ૧ કરોડથી વધુ લોકો સામૂહિક યોગ અભ્યાસમાં જોડાશે ઉપરાંત રાજ્યના પ્રવાસન-યાત્રાધામો અને ઐતિહાસિક મહત્તા ધરાવતા સ્થાનો સાથે જોડીને યોગ સહ પ્રવાસનને વેગ આપવાનો નવતર અભિગમ ગુજરાતે અપનાવ્યો હોય અંબાજી, સોમનાથ, દ્વારિકા, લોથલ, રાણકીવાવ, મોઢેરા સૂર્યમંદિર, ડાકોર, શામળાજી, પાવાગઢ, સીદી સૈયદની જાળી, સરખેજ રોજા, લોથલ, પોરબંદર કિર્તીમંદિર, ઉદવાડા પારસી અગિયારી, અમૂલ ડેરી, મહાત્મા મંદિર સમીપે દાંડીકૂટિર, અક્ષરધામ, તુલસીશ્યામ, કવિ કલાપીની જન્મભૂમિ, બૌધ ગુફાઓ તેમજ સાપૂતારા જેવા પ્રવાસન ધામો સહિત ૧૫૦ જેટલા ઐતિહાસિક, સાંસ્કૃતિક, ધાર્મિક, પ્રવાસન સ્થાનોએ પણ આંતરરાષ્ટ્રીય યોગ દિવસની ઉજવણી કરવામાં આવશે. છે. યોગ દિવસની ઉજવણીનું સૌથી મોટું કેન્દ્ર અમદાવાદ રહેશે.